หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 24 พ.ย.59
24 พ.ย. 2559

บล.ธนชาต ระบุในบทวิเคราะห์ (24 พ.ย.) แนะนำหุ้นที่น่าสนใจทางเทคนิคช่วงบ่าย 
IRPC “ซื้อ” ราคาหุ้นฟื้นตัวขึ้นทะลุ Downtrend Line ระยะสั้น กลับมายืนเหนือเส้นค่าเฉลี่ย 1 เดือน พร้อมปริมาณการซื้อขายสูงกว่าปกติ สอดคล้องกับเครื่องมือ MACD กลับมาชี้ตัด Signal ขึ้น มีแนวต้านแรกที่ 4.92 บาท ผ่านได้มีเป้าหมายถัดไป 5.00 บาท
TPIPL “ซื้อ” ราคาหุ้นดีดตัวขึ้นทะลุกรอบ Sideways ทะลุเส้นค่าเฉลี่ย 3 เดือน พร้อมปริมาณการซื้อขายหนาแน่น สอดคล้องกับเครื่องมือ MACD พลิกกลับมาเป็นบวกวันแรก เป็นจังหวะซื้อเก็งกำไร มีแนวต้านแรกที่ 2.42 บาท และถัดไปที่ 2.52 บาท
UV “ซื้อ” ราคาหุ้นแกว่งตัวขึ้นอีกครั้งหลังพักตัวที่แนวเส้นค่าเฉลี่ยระยะสัปดาห์ พร้อมปริมาณการซื้อขายเพิ่มสูงขึ้นตามแนวโน้มราคา สอดคล้องกับเครื่องมือ ADX ชี้ขึ้นสนับสนุนแนวโน้ม มีแนวต้านแรกที่ 6.55 บาท และถัดไปตามกรอบที่ 6.80 บาท